Splošna dokumentacija, tehnični opis vozila, njegova konstrukcija in predvidena uporaba za posamezno vrsto prometa (vlak za prevoz na dolge razdalje, vozila za primestni promet, storitve dnevnega prevoza na delo itd.), vključno s predvideno in največjo konstrukcijsko določeno hitrostjo ter splošnimi načrti, shemami in podatki, potrebnimi za registre, npr. dolžino vozila, razporeditvijo osi, razmikom med kolesnimi dvojicami, maso na enoto itd.

Dokumentacija o utemeljitvi načrta vzdrževanja pojasnjuje, kako so vzdrževalne dejavnosti opredeljene in načrtovane, da se zagotovi, da bodo značilnosti tirnih vozil v njihovi obratovalni dobi ostale znotraj dopustnih meja uporabe.

Zahteve glede mehanske trdnosti koša vozila, podvozja, sistemov vzmetenja, naprave za čiščenje tirnic in snežnega pluga. Posebej se opredeli mehanska trdnost posameznih postavk s tega seznama, kot so podstavni voziček/tekalni sklop, ohišje osnega ležaja, vzmetenje, os, kolo, osni ležaj in odjemnik toka.

Pogoji obremenitve in tehtana masa so predvsem operativno vprašanje (v zvezi s kategorizacijo proge). Ta parameter se nanaša na razumevanje masnega sistema za zagotovitev enakega razumevanja izračunov mase in obremenitve. Možnost obremenitve je operativno vprašanje, vendar mora biti pogoj največje obremenitve skladen s konstrukcijo vozila (trdnost konstrukcije).

Osna obremenitev in kolesna obremenitev sta predvsem operativno vprašanje (v zvezi s kategorizacijo proge). Ta parameter se nanaša na razumevanje masnega sistema za zagotovitev enakega razumevanja izračunov mase in obremenitve (npr. najmanjša in največja osna obremenitev).

Npr. priključni sistem/sistem vzmetenja/sistem za blaženje med npr. košem vozila in podstavnim vozičkom ali ohišjem osnega ležaja in okvira podstavnega vozička.

Zahteve glede samodejnih spenjalnih sistemov in priznane vrste samodejnih spenjalnih sistemov. Upoštevajo se električni, mehanski in pnevmatski.

Izključuje odbojnike in odbojne sisteme (glej parameter 2.2.4 ‚Odbojne naprave‘) ter povezave za zrak, zavore, energijo in upravljanje.

Vključno z npr. čistilcem tira, omejevanjem pojemka, prostorom za preživetje in konstrukcijsko celovitostjo predelov, v katerih so ljudje, zmanjšanjem tveganja za iztirjenje in zaskočitev odbojnikov, omejitvijo posledic trčenja z oviro na tirih, notranjo opremo za pasivno varnost. Sklic na scenarije trka, prostor za preživetje in konstrukcijsko celovitost predelov, v katerih so ljudje, zmanjšanje tveganja za iztirjenje in zaskočitev odbojnikov, omejitev posledic trčenja z oviro na tirih.

Ne vključuje zahtev glede trdnosti in izračuna mehanske trdnosti osi, koles, osnih ležajev, vlečnih komponent in glede sposobnosti za neporušno preskušanje.

Zahteve za vse sisteme, nameščene na vozilu, ki vplivajo na stik kolo–tirnica, kot so sistem za mazanje sledilnega venca kolesa, zahteve glede zibanja/obrabe zaradi stika kolo-tirnica, ki nastane pri vleki, zaviranje, razen sistema za posipanje s peskom. Elektromagnetna združljivost z opremo ob progi za vodenje-upravljanje in signalizacijo je zajeta v parametru 8.4.2, druge zahteve glede združljivosti pa v parametru 12.2.4.

Parameter zajema ohišje osnega ležaja in zaznavanje pregretosti ohišja osnega ležaja (detektor pregretosti ohišja osnega ležaja (HABD) na vlaku in vmesniki z detektorji ob progi).

Zahteve glede izračunov v zvezi s toplotno zmogljivostjo, tako koles kot zavorne opreme, npr. scenariji in pogoji obremenitve, ki naj se uporabijo, zaporedje sprožitve zavor, ki naj se upošteva, največji naklon proge, z njim povezani dolžina in obratovalna hitrost.

Zahteve glede sposobnosti zavornih sistemov v zvezi z reševanjem vlaka/vozila, npr. možnost sprostitve in izoliranja vseh zavor, nadzor zavornega sistema vlaka/vozila v reševanju iz drugih vozil, združljivost z drugimi vrstami zavor v poslabšanih razmerah. Za namene reševanja vlaka/vozila je običajno potrebna možnost sprostitve in izoliranja vseh zavor.

Vrata, ki povezujejo vozila in ki so lahko na koncu vlaka.

Velikost (širina in višina) prostora znotraj vozila, ki potnikom omogoča prost dostop do vseh prostorov (velja tudi za potnike z omejeno mobilnostjo).

Zahteve glede znakov, piktogramov in prikazanega besedila. Vključno z varnostnimi navodili za potnike in oznakami za potnike v sili.

Zahteve za preprečevanje poslabšanja stanja vozila zaradi snega, ledu in toče. V kakšnih primerih je treba upoštevati sneg, led in točo, upoštevajo se scenariji, kot so snežni zameti, suh sneg, snežne padavine v velikih količinah rahlega snega z nizko vsebnostjo vode, nihanje temperature in vlažnosti med eno samo vožnjo, ki povzroča nalaganje ledu. Opredeliti, ali je potrebna sposobnost odstranjevanja snega pred vlakom. Upoštevati je treba vpliv snega/ledu na vozno stabilnost, zavorno funkcijo in oskrbo zavor z električno energijo, potrebno opremo vetrobranskega stekla, ki strojevodji zagotavlja sprejemljive klimatske pogoje za delo.

Učinki onesnaženosti, ki jih je treba upoštevati, npr. kemično aktivne snovi, tekoča onesnaževala, biološko aktivne snovi, prah, kamne, tolčenec in druge predmete, travo in listje, cvetni prah, leteči mrčes, vlakna, pesek in morski pršec.

Se nanaša na vpliv bočnega vetra na opremo in funkcije vozila. Značilnosti vetra (npr. hitrost vetra), ki jih je treba za zagotavljanje varnosti, funkcionalnosti in celovitosti upoštevati pri konstruiranju tirnih vozil.

Vizualne in zvočne funkcije za identifikacijo vozila in opozarjanje

‚Pozicijske luči‘ so luči na čelu vlaka, ki označujejo čelo vlaka. Možni so različni signalni znaki za označevanje čela vlaka v različnih okoliščinah (npr. vlak, ki vozi po nasprotnem tiru, vlak v izrednih razmerah itd.).

Funkcionalne in tehnične specifikacije v zvezi z vmesnikom med vozilom in podsistemom energija

Splošne zahteve glede ureditve notranjosti kabine, kot so upoštevanje telesnih mer strojevodje, prosto gibanje osebja v notranjosti kabine, sedeč in stoječ vozni položaj, število sedežev (npr. odvisno, ali z vlakom upravlja en strojevodja ali dva).

Zahteve glede dostopnosti vozniške kabine in strojnice (tudi zunanje dostopne poti ob pokrovu motorja). Zahteve glede zunanjih in notranjih vrat, vrat za dostop do pokrova motorja, velikost vrat, stopnice, oprijemala ali kljuke za odpiranje, zaklepanje vrat, preprečevanje dostopa nepooblaščenim osebam.

Zahteve glede optičnih značilnosti vetrobranskega stekla, npr. kot med primarno in sekundarno sliko, dovoljeno optično popačenje vidnega polja, bleščanje, prehodnost svetilnosti in kromatičnost.

Funkcionalne zahteve glede informacij in ukazov, ki so na voljo v vozniški kabini. Izključuje informacije in ukaze Evropskega sistema za upravljanje železniškega prometa (ERTMS), ki so določeni v poglavju 12, vključno s tistimi, ki so prikazani na prikazovalni enoti.

Funkcionalne zahteve so določene skupaj z drugimi zahtevami, ki veljajo za posamezne funkcije, in sicer v oddelku, ki opisuje zadevno funkcijo.

Ta parameter se nanaša na vrata, ki se uporabljajo za tovor in vlakovno osebje, razen vrat kabine. Npr. vrata, opremljena z varnostno napravo, ki jih lahko odpira le osebje, vključno z gostinskim osebjem, tudi vrata za dostop do strojnice.

Izključuje opremo za operativne razloge, kot so cokle, spenjalni adapterji, reševalne spenjače (glej poglavje 2), oprema za gašenje požara (glej poglavje 10) in glej poglavje 13 ‚Posebne operativne zahteve‘.

Zahtevana orodja in prenosna oprema na vlaku, npr. ročna svetilka z rdečo in belo lučjo, kratkostična oprema za tirne tokokroge, respirator.

Naprava za evidentiranje za nadzor nad interakcijo med strojevodjo in vlakom, pa tudi stanjem vlaka. Zahteve glede naprave za evidentiranje, npr. katere informacije se evidentirajo, časovni razmik, sposobnost za korelacijo med dogodkom in časom, tehnologija evidentiranja.

Npr. kategorija požarne varnosti, razvrščanje, zaščitni ukrepi za vozila in dele vozil (npr. vozniška kabina), lastnosti materialov, požarne pregrade, detektorji požara (vključno z ionizacijskimi detektorji) in oprema za gašenje požara.

Skladnost z zdravstvenimi predpisi o oskrbi s pitno vodo. Običajno to zagotavljajo specifikacije materiala za cevi in tesnila ter njihova kakovost. Specifikacija adapterjev za polnjenje (komponente interoperabilnosti).

Zahteve v zvezi s prenosnimi terminali, ki opravljajo funkcije kabinskega radia. Tukaj se navede, ali se dvovatni prenosni terminali lahko uporabljajo kot možnost ali ne in kakšne so z njimi povezane zahteve, omejitve itd., upoštevajoč oddelek 7.3.3 ‚Izvedba ERTMS na vozilu‘ iz Sklepa Komisije 2012/88/EU (1) .

Zahteve v zvezi s prehodi med nacionalnimi signalizacijskimi sistemi na vlaku in ETCS, med ETCS in ETCS itd. na mejah ali v državi članici.

Zahteva v zvezi z delovanjem osnih števcev, za v > 350 km/h glej odstavek 3.1.2.3 zadevnega dokumenta (ERA/ERTMS/033281): ‚Interfaces between CCS trackside and other subsystems‘ (vmesniki med opremo ob progi za vodenje-upravljanje in signalizacijo in drugimi podsistemi).

Zahteva v zvezi z delovanjem osnih števcev, za v > 350 km/h glej odstavek 3.1.3.2 zadevnega dokumenta (ERA/ERTMS/033281): ‚Interfaces between CCS trackside and other subsystems‘ (vmesniki med opremo ob progi za vodenje-upravljanje in signalizacijo in drugimi podsistemi).

Zahteva v zvezi z delovanjem osnih števcev, glej odstavek 3.1.3.5 zadevnega dokumenta (ERA/ERTMS/033281): ‚Interfaces between CCS trackside and other subsystems‘ (vmesniki med opremo ob progi za vodenje-upravljanje in signalizacijo in drugimi podsistemi).

12.2.4.5

Združljivost z nepremičnim postrojem sistema vodenje-upravljanje in signalizacija